Дорг (імя)

**Дорг**, **Дрога**, **Драга**, **Драка** — мужчынскае імя і вытворнае ад яго прозьвішча.

## Паходжаньне

Дрога, Драга або Драка (Drogo, Drago, Draco) — імя германскага паходжаньня. Іменная аснова дрог- (дорг-) паходзіць ад бургундзкага drogo 'ваяр' або ад германскага dragan 'несьці, падтрымліваць'. Сярод ліцьвінаў бытавалі імёны Даргіла (Драгіл, Даргель, Драгал), Доргень (Доргін), Драгат. Адзначаліся германскія імёны Drogila (Drogulus), Drogen (Drogin), Drogat. Апроч таго, адзначалася германскае імя Darg.

У Польшчы гістарычна бытавалі імёны Droga, Drogiel, Dargan (Drogan), Dargota, Dargusz (Dargasz, Drogusz, Drogosz), Dargomier (Drogomir), Dargorad (Drogoradz), Dargosław (Drogosław), Lederg, Świedarg.

У Прусіі бытавалі імёны: *Darghe* (1435 год), *Dargil / Dargel / Dargilo* (1344 і 1392 гады), *Drogenne*, *Dargebut / Dargebute / Dargebudt* (1363 год), *Dargaude* / *Dargawde*, *Dragothe* (1414 год). Апроч таго, у Прусіі бытавалі прозьвішчы Darge і Drage.

У Ноўгарадзе, магчыма, бытавала імя Дарагабуд: *Дорогобуде*.

У Польшчы ў XVII—XVIII стагодзьдзях адзначаліся прозьвішчы Darga, Dargiel, Dargosz.

У Памор’і бытавала прозьвішча Darger.

Варыянты імя ў гістарычных крыніцах: *Dorge* (Хроніка Прускай зямлі Мікалая зь Ярошына); *Darge* (Паведамленьні аб літоўскіх дарогах); *Astyk cum fratre germano Dorgy* (18 студзеня 1401 году); *Sudimundi Dorgyeowicz*, *Sudimundi Dorgeowycz* (*Sudimund Dorgewicz*; 1 верасьня 1431 году); *пану Судимонъту Доркгевичу* (*Судимонът Доркгевич*, 1440—1492 гады); *пан Дорг* (20 красавіка 1448 году, 1440—1492 гады); *Доркгъ* (1440—1492 гады); *Dorgys Gethowthowycz* (2 лістапада 1449 году); *Iwan Dorohowicz* (13 чэрвеня 1456 году); *люди… а Драку зъ братомъ* (28 чэрвеня 1456 году); *Михно Доркгевич(ъ)* (18 чэрвеня 1482 году, 18 верасьня 1484 году, 17 сакавіка 1488 году); *Михно Доркевичъ* (23 лістапада 1486 году); *Михаилъ Доркгевичъ в Довъкгахъ* (12 кастрычніка 1488 году); *панъ Миколаи Доркгевичъ* (5 сьнежня 1492 году); *memoriae Nicolai Dorgowicz* (каля 1500 году); *et Jacobo Dargowycz scabino et fratre eius Joanne* (11 жніўня 1515 году); *ciuis caunensis Jacobus Dorgewicz… Dargewicz* (1524 год); *пустовщины… Даркгишку* (1537 год); *[[Мінтаўт|Минтовт]] Доркгович* (1538 год); *cело Доркгевичи* (1554 год); *Миколай Дороговичъ* (1567 год); *Georgius Dragowicz medicinae doctor* (27 сакавіка 1586 году); *Дракга Сименько… Ивань Дракга* (1649 год); *Drakowicz* (1671—1681 гады); *Piotr Dargiewicz* (1675—1677 гады); *Jerzy Józef Draga* (1799 год).

## Носьбіты
* Дрога (каля 670—708) — герцаг Шампані
* Дрога Мэцкі (801—855 або 856) — біскуп Мэцу
* Дрога Міндэнскі ( 902) — біскуп Міндэну
* Дрога Аснабруцкі ( 967) — біскуп Оснабруку
* Дорг ( па 1401) — літоўскі баярын, бацька Судзімонта Доргевіча
* Дорг Гетаўтавіч — літоўскі баярын, сын Гетаўта
* Дорг — літоўскі баярын, які ў 1448 годзе засьведчыў угоду Юрыя Астроскага; магчыма, ён жа атрымаў некалькі наданьняў ад вялікага князя Казімера
* Мікалай Доргевіч — доўгаўскі цівун
* Міхна Доргевіч — літоўскі баярын, які ўпамінаецца ў 1482, 1484, 1486, 1488 гадох
* Міхал Доргевіч — літоўскі баярын, які ўпамінаецца ў 1488 годзе
* Мацей Шымкавіч Дарговіч — расенскі зямянін, які ўпамінаецца ў 1573 годзе

Даргевічы (Dargiewicz) — літоўскі шляхецкі род з Троцкага павету.

Доркі — літоўскі шляхецкі род.

Даргевіч (Dargiewicz) і Драг (Drag) — прозьвішчы, зафіксаваныя ў XIX стагодзьдзі ў ваколіцах Сувалкаў.

У XVI ст. існавала сяло Драгі (*Драги*) у Жамойцкім старостве.

На гістарычнай Вількаміршчыне існуе вёска Дрогішкі, на гістарычнай Ашмяншчыне — Доргішкі, у гістарычнай Прусіі — Дарген.

## Заўвагі

## Крыніцы

## Літаратура
* 

Катэгорыя:Мужчынскія імёны